rejauldu/bengali-wikipedia huggingface dataset:
মোহেনা সিং, যিনি মোহেনা কুমারী সিং নামেও পরিচিত, একজন ভারতীয় নৃত্যশিল্পী, নৃত্য পরিচালক, ইউটিউবার এবং প্রাক্তন টেলিভিশন অভিনেত্রী। তিনি ভারতের মধ্যপ্রদেশের রেওয়া অঞ্চলের রাজপরিবারের সদস্য।  তিনি স্টার প্লাসের ইয়ে রিশতা কেয়া কেহলাতা হ্যায়  ধারাবাহিকে কীর্তি গোয়েঙ্কা সিঙ্গানিয়ার ভূমিকায় অভিনয় করার জন্য পরিচিত।   ব্যক্তিগত জীবন  মোহেনা কুমারী সিং হলেন রেওয়ার রাজকন্যা। তিনি রেওয়ার রাজপরিবারের সদস্য। ২০১৯ সালের ১৪ অক্টোবর তারিখে  তিনি উত্তরাখণ্ডের ক্যাবিনেট মন্ত্রী সতপাল মহারাজের ছেলে সুয়শ রাওয়াতকে বিয়ে করেন।   ২০২২ সালের ১৫ এপ্রিল তারিখে এই দম্পতির একটি পুত্র সন্তান এবং ২০২৪  সালের ২রা এপ্রিল তারিখে একটি কন্যা সন্তান লাভ হয়েছে।    কর্মজীবন  ২০১২ সালে জি টিভির রিয়েলিটি শো ডান্স ইন্ডিয়া ডান্স -এ অংশগ্রহণের মাধ্যমে মোহেনা টেলিভিশন জগতে আত্মপ্রকাশ করেন। এরপর তিনি স্টুডেন্ট অফ দ্য ইয়ার, দেড় ইশকিয়া এবং ইয়ে জাওয়ানি হ্যায় দিওয়ানি’-এর মতো বিভিন্ন চলচ্চিত্র প্রকল্পে রেমো ডি'সুজার সহকারী নৃত্য পরিচালক হিসেবে কাজ করেন। তিনি ২০১৫ সালে চ্যানেল ভি -তে সম্প্রচারিত দিল দোস্তি ডান্স ধারবাহিকে সারার চরিত্রে অভিনয়ের মাধ্যমে অভিনয় জগতে আত্মপ্রকাশ করেন। তিনি সেলিব্রিটি ডান্স রিয়েলিটি শো ঝলক দিখলা যা -এর একাধিক মরসুমে নৃত্য পরিচালক হিসেবে কাজ করেছেন।[citation needed] তিনি স্টার প্লাসের জনপ্রিয় ইয়ে রিশতা কিয়া কেহলাতা হ্যায়  ধারাবাহিকে অভিনয় করেছেন এবং স্টার প্লাসের সিলসিলা প্যার কা(২০১৬) ধারাবাহিকেও তাকে দেখা গেছে।[তথ্যসূত্র প্রয়োজন]  ডান্স ইন্ডিয়া ডান্স প্রতিযোগীতায় তিনি পঞ্চম স্থান অধিকার করেছিলেন। এছাড়াও, তিনি তার ইয়ে রিশতা কেয়া কহেলাতা হ্যায় ধারাবাহিকের দুই সহ-অভিনেতা রিশি দেব ও গৌরব ওয়াধয়ার সাথে একযোগে  রিমোরাভ ভল্গস নামক একটি ইউটিউব চ্যানেল খুলেছিলেন। মাত্র ২ বছরের কম সময়ে এই চ্যানেল ২০ লক্ষের বেশি সাবস্ক্রাইবার অর্জন করে। তবে, সেপ্টেম্বর ২০১৯ সালে তাদের তিন জনের মধ্যে কারনবশঃত বিচ্ছেদ হয়ে যায় এবং তারপর মোহেনা নিজেই মোহেনা ভল্গস্ নামের নিজস্ব ইউটিউব চ্যানেল চালু করেন।   চলচ্চিত্র তালিকা    টেলিভিশন  +বছরশিরোনামভূমিকামন্তব্যতথ্যসূত্র২০১১-২০১২ডান্স ইন্ডিয়া ডান্স (সিজন ৩)প্রতিযোগী৪র্থ রানার-আপ২০১৩কবুল হ্যায়নিজেইবিশেষ উপস্থিতি২০১৫দিল দোস্তি ড্যান্সসারাপ্যায়ার তুনে কেয়া কিয়াজাহ্নবীসিজন ৫২০১৫-২০১৬টুইস্ট ওয়ালা লাভ - ফেয়ারি টেলস রিমিক্সডনাতাশাবিশেষ উপস্থিতি২০১৫-২০১৬গুমরাহ: এন্ড অব ইনোসেন্সএএসপি সুমেধাসিজন ৫২০১২-২০১৫ঝলক দিখলা যাকোরিওগ্রাফারসিজন ৫-৮২০১৬সিলসিলা প্যায়ার কাআরতি সিংক্যামিও২০১২-২০১৯ফিয়ার ফাইলসরঞ্জনা২০১৪-২০১৬নয়া আকবর বীরবলরাজকুমারী রূপালি২০১৬–২০১৯ইয়ে রিশ্তা কেয়া কেহলাতা হ্যায়কীর্তি গোয়েঙ্কা সিংহানিয়াপুনরাবৃত্ত চরিত্র২০১৭ইশকবাজকীর্তি গোয়েঙ্কা সিংহানিয়াঅতিথি উপস্থিতি২০১৯কিচেন চ্যাম্পিয়নপ্রতিযোগী   চলচ্চিত্র  +বছর শিরোনাম ভূমিকা মন্তব্য ২০১৩ এবিসিডি নর্তকী গান: "মান বাসিও সাওয়ারিও"   সঙ্গীত ভিডিও    মোহিত চৌহানের তুমহারি আরজু  গিপ্পি গ্রেওয়ালের গুচি ভোল্ট তুম   পুরস্কার এবং মনোনয়ন  +বছর পুরস্কার বিভাগ দেখান ফলাফল ২০১৯ ইন্ডিয়ান টেলি অ্যাওয়ার্ড সেরা পার্শ্ব অভিনেত্রী ইয়ে রিশতা কেয়া কেহলাতা হ্যায়   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী
বিগ বস ওটিটি ১ (এছাড়াও বিগ বস: ওভার-দ্য-টপ ১ নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের ওটিটি সংস্করণের প্রথম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২১ সালের ৮ই আগস্ট তারিখে উদ্বোধনী অনুষ্ঠানের মাধ্যমে শুরু হয়েছিল, যা ৪২ দিনের যাত্রা শেষে ২০২১ সালের ১৮ই সেপ্টেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় ডিজিটাল মাধ্যম ভুটে সম্প্রচারিত হয়েছে। ভারতীয় পরিচালক করণ জোহর বিগ বসের ইতিহাসে প্রথমবারের মতো এই মৌসুমে উপস্থাপনা করেছেন।  ১৩ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় মডেল ও অভিনেত্রী দিব্য আগরওয়াল জয়লাভ করেছেন, অন্যদিকে নিশান্ত ভাট প্রথম রানার-আপ হয়েছেন। এছাড়াও শমিতা শেট্টি, রাকেশ বাপট এবং প্রতীক সহজপাল ফাইনালে পৌঁছেছিলেন।  বিন্যাস বিগ বস ওটিটি মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী দিব্য আগরওয়াল   স্থান  বাসিন্দা  পেশা      অবস্থা  ১  দিব্য আগরওয়াল  মডেল ও অভিনেত্রী  দিন ১  দিন ৪২   ২  নিশান্ত ভাট  নৃত্য পরিচালক  দিন ১  দিন ৪২   ৩  শমিতা শেট্টি  অভিনেত্রী  দিন ১  দিন ৪২   ৪  রাকেশ বাপট  অভিনেতা  দিন ১  দিন ৪২   ৫  প্রতীক সহজপাল  টেলিভিশন অনুষ্ঠানের প্রতিযোগী  দিন ১  দিন ৪২   ৬  নেহা ভাসিন  সঙ্গীতশিল্পী  দিন ১  দিন ৩৯   ৭  মুস্কান জটনা  সমাজকর্মী  দিন ১  দিন ৩৬   ৮  অক্ষরা সিং  অভিনেত্রী  দিন ১  দিন ২৯   ৯  মিলিন্দ গাবা  সঙ্গীতশিল্পী  দিন ১  দিন ২৯   ১০  জিশান খান  অভিনেতা  দিন ১  দিন ১৮   ১১  করণ নাথ  অভিনেতা  দিন ১  দিন ১৫   ১২  রিধিমা পন্ডিত  অভিনেত্রী  দিন ১  দিন ১৫   ১৩  উর্ফি জাবেদ  কন্টেন্ট নির্মাতা  দিন ১  দিন ৮    তথ্যসূত্র  বহিঃসংযোগ     বিষয়শ্রেণী:বিগ বসের মৌসুম বিষয়শ্রেণী:২০২১-এ ভারতীয় টেলিভিশন মৌসুম বিষয়শ্রেণী:২০২১-এ ভারতীয় টেলিভিশন মৌসুম
আনোয়ার উদ্দিন (ইংরেজি Anwar Uddin, জন্ম ১১ নভেম্বর ১৯৮১)একজন ব্রিটিশ বাংলাদেশী ফুটবলার এবং কোচ। তিনি একজন ডিফেন্ডার এবং সর্ব শেষ ইষ্টবোর্ণ বরা'র হয়ে খেলেছেন। বর্তমানে তিনি ম্যাল্ডন এবং ত্রিপ্ত্রি'র সহকারী পরিচালক। তিনি হচ্ছেন প্রথম কোন বাংলাদেশী যিনি ইংলিশ লিগে খেলেছেন এবং সেই সাথে প্রথম কোন এশিয়ান যিনি ইংলিশ লিগের সেরা চার লিগে অধিনায়কের দায়িত্ত পালন করছেন। তার গ্রামের বাড়ি বাংলাদেশের সিলেট জেলায়।   প্রথম জীবন  আনোয়ার উদ্দিনের জন্ম ইংল্যান্ডের ইষ্ট লন্ডনে হলেও তার বাবা একজন সিলেটি এবং মা একজন ইংলিশ। তার বাবা ১৯৬০ সালের দিকে লন্ডনে আসেন। আনোয়ার উদ্দিন স্থানীয় বেথনাল গ্রিনের একটি প্রাইমারি স্কুল থেকে তার শিক্ষা জীবন শুরু করেন। তারা তিন ভাই এবং দুই বোন।   ক্যারিয়ার  আনোয়ার উদ্দিন হলেন প্রথম কোন ব্রিটিশ বাংলাদেশী ব্রিটেনে যিনি প্রফেশনাল ফুটবল খেলেছেন। সেই সাথে তিনি প্রথম কোন এশিয়ান যিনি ইংলিশ লিগে ক্যাপ্টেন ছিলেন। লন্ডনের ওয়েস্ট হাম ইউনাইটেডের হয়ে তার ইংলিশ ফুটবলের অভিষেক। একজন সাধারণ খেলোয়াড় হয়ে শুরু করলেও পরে তিনি এর অধিনায়ক হয়েছিলেন। তার দল যখন ১৯৯৯ সালে এফ এ জুব কাপে চেম্পিয়ান হয় তখন তিনি চেম্পিয়ান দলের সদস্য ছিলেন। পরে ২০০২ সালে তিনি সেফিল্ড অয়েন্সডে তে স্থানান্তরিত হন।   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ মুসলিম বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ইংরেজ ফুটবল ম্যানেজার বিষয়শ্রেণী:বার্নিট ফুটবল ক্লাবের খেলোয়াড় বিষয়শ্রেণী:ব্রিস্টল রোভার্স ফুটবল ক্লাবের খেলোয়াড় বিষয়শ্রেণী:ড্যাগেন্যাম অ্যান্ড রেডব্রিজ ফুটবল ক্লাবের খেলোয়াড় বিষয়শ্রেণী:ইস্টবর্ন বরো ফুটবল ক্লাবের খেলোয়াড় বিষয়শ্রেণী:জাতীয় লিগের (ইংরেজ ফুটবল) খেলোয়াড় বিষয়শ্রেণী:গ্রেস অ্যাথলেটিক ফুটবল ক্লাবের খেলোয়াড় বিষয়শ্রেণী:হেরিফর্ড ইউনাইটেড ফুটবল ক্লাবের খেলোয়াড় বিষয়শ্রেণী:শেফিল্ড ওয়েঞ্জডে ফুটবল ক্লাবের খেলোয়াড় বিষয়শ্রেণী:সাটন ইউনাইটেড ফুটবল ক্লাবের খেলোয়াড় বিষয়শ্রেণী:টেলফর্ড ইউনাইটেড ফুটবল ক্লাবের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:স্টেপনির ব্যক্তি বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
thumb|right|স্যান আন্দ্রেসের অ্যাক্রোপলিস স্থাপনায় প্রধান পিরামিড thumb|স্যান আন্দ্রেসের লা ক্যাম্পানা পিরামিড (অবকাঠামো ৫) স্যান আন্দ্রেস () এল সালভাদরে অবস্থিত প্রাক-কলম্বীয় যুগের ঐতিহাসিক স্থানবিশেষ।Kelly 1996, p.300. পূর্বে এ স্থানটি কাম্পানা স্যান আন্দ্রেস নামে পরিচিত ছিল। লা লিবার্তাদ ডিপার্টমেন্টের অধীন জাপোতিতান উপত্যকায় অবস্থিত কৃষিভিত্তিক শহর হিসেবে খ্রিস্ট-পূর্ব প্রায় ৯০০ সালে স্থাপনাটর নির্মাণকার্য শুরু হয়েছিল। তবে শুরুর দিকে প্রতিষ্ঠিত হওয়া স্থাপনাটি ২৫০ সালে পরিত্যক্ত ঘোষিত হয়। এর কারণ ছিল লাগো ইলোপাঙ্গোর আকস্মিকভাবে বিশাল গর্ত সৃষ্টি হওয়া। ৫ম শতাব্দীতে আবারও জাপোতিতান উপত্যকার অন্যান্য স্থানের সাথে এখানেও বসতি স্থাপন করা হয়েছিল। ৬০০ থেকে ৯০০ খ্রিস্টাব্দের মধ্যে মায়া সভ্যতায় স্যান আন্দ্রেসকে রাজধানী করা হয়। ভালে ডে জাপোতিতানের অন্যান্য স্থাপনাকে এখান থেকে মায়া সভ্যতার কর্তৃত্ব প্রকাশ করা হতো।  আবাসিক এলাকাকে সঠিকভাবে চিত্রিত করা হয়নি। স্যান আন্দ্রেসের অনুসন্ধানকারী ও খননকারীদের অভিমত, মূলতঃ রাজনৈতিক আনুষ্ঠানিকতা সম্পন্নের জন্য এ জায়গাটিকে ব্যবহার করা হতো। এটিকে দক্ষিণ আসন ও উত্তর আসন এ দুইভাগে বিভক্ত করা হয়েছিল। তন্মধ্যে, দক্ষিণ থেকে রাজ্য পরিচালনা করা হতো। ৬০০ সালে দক্ষিণ আসনে পোড়া ইট দিয়ে অ্যাক্রোপোলিস অবকাঠামো নির্মাণ করা হয়। এখানেই আনুষ্ঠানিক কার্যাবলী ও রাজনৈতিক ব্যবস্থা পরিচালনা করা হতো। দক্ষিণের শেষদিকে ও পূর্বদিকের অ্যাক্রোপোলিসগুলো পিরামিড বা অবকাঠামো ১ (প্রধান পিরামিড), ২, ৩ ও ৪ নামে পরিচিত। উত্তরের শেষদিকে ও পশ্চিমে সারিবদ্ধভাবে কক্ষ রয়েছে যাতে শাসকেরা বসবাস করতেন। এগুলো স্যান আন্দ্রেসের সর্বশেষ প্রাসাদ ছিল। উত্তরদিকের আসন বা প্রধান আসন পিরামিড আকৃতির বা ‘লা কাম্পানা’ অবকাঠামো ৫ নামে পরিচিত। এটি ‘এল’ আকৃতির অবকাঠামো ৬-এর পিছনে একত্রিত অবস্থায় ছিল।  প্রত্নতাত্ত্বিক অনুসন্ধানে দেখা গেছে, কোপান ও গুয়াতেমালা উচ্চভূমির সাথে স্যান আন্দ্রেসের জোড়ালো সম্পর্ক বিরাজমান ছিল। বর্তমান পেটেন ও  বেলিজের ন্যায় দূরবর্তী অঞ্চল থেকেও মালামাল আদান-প্রদান করা হতো। ৯ম শতাব্দীতে স্যান আন্দ্রেজের রাজনৈতিক গুরুত্বতা কমে যায়। প্রাক-হিস্পানিক যুগের সর্বশেষ প্রামাণ্য দলিল হিসেবে ৯০০ থেকে ১২০০ সালের মধ্যে কর্মকাণ্ড পরিচালিত হয়েছে। আগুনে পোড়া ভাঙ্গা মাটির ফলক ও চিত্রিত সিরামিকের থালা-বাসনে মিক্সটেকা-পুবেলা ঘরানায় উৎসর্গের চিত্র রয়েছে। এগুলো ‘গুয়াজাপা’ নামীয় নতুন সাংস্কৃতিক যুগের কথা তুলে ধরে যা প্রাক-হিস্পানিক শহর চিহুয়াতানের সাথে সম্পর্কযুক্ত।  স্পেনের অধিগ্রহণের পর স্যান আন্দ্রেসের ধ্বংসাবশেষ ঔপনিবেশিক রাজ্য হিসেবে গবাদিপশু ও নীল উৎপাদনের সাথে জড়িয়ে পড়ে। ১৬৫৮ সালে এ স্থাটি প্লেয়ন আগ্নেয়গিরির অগ্নুৎপাতে ছাইয়ে পরিণত হয়। ১৯৯৬ সালে এল সালভাদর সরকার স্যান আন্দ্রেসের প্রত্নতাত্ত্বিক উদ্যানের উদ্বোধন করে। সেখানে আগত দর্শকেরা পিরামিড চড়তে পারেন, নীল উৎপাদন এলাকা ও জাদুঘর পরিদর্শন করতে পারেন।   তথ্যসূত্র    আরও দেখুন   সাচিতোতো  প্রুডেন্সিয়া আয়ালা‎‎  ফ্রান্সিসকো গাভিদিয়া  লুসিলা গামেরো ডে মেডিনা‎‎  আর্জেন্টিনা ডায়াজ লোজানো  রোমেলিয়া অ্যালারকন ফোলগার‎‎   গ্রন্থপঞ্জী   বিষয়শ্রেণী:এল সালভাদরে মায়া স্থাপনা বিষয়শ্রেণী:এল সালভাদরভিত্তিক সাবেক জনবহুল স্থান বিষয়শ্রেণী:এল সালভাদরভিত্তিক পর্যটন আকর্ষণ বিষয়শ্রেণী:এল সালভাদরে পিরামিড বিষয়শ্রেণী:মায়া স্থান বিষয়শ্রেণী:এল সালভাদোরের দর্শনীয় স্থান
thumb|300px|পোলান্ডের মিলনা-ওকনো গুহা গুহা হল প্রাকৃতিকভাবে নির্মিত ভূগর্ভস্থিত ফাঁপা অংশবিশেষ। স্পেলিওলজি  বা 'গুহাবিদ্যা' অনুসারে কোনও ভূ-অভ্যন্তরস্থিত পাথরনির্মিত প্রাকৃতিক ফাঁপা অংশ যদি অন্তত  মানুষের প্রবেশের উপযুক্ত বড় হয়, তবেই তাকে গুহা বলা হয়ে থাকে।Duckeck, Jochen. Speläologie. showcaves.com. সংগৃহীত ১৬ জানুয়ারি, ২০১৫। স্বাভাবিকভাবেই গুহাবিদ্যা অনুযায়ী গুহার এই সংজ্ঞা গুহা বলতে সাধারণভাবে আমরা যা বুঝে থাকি, তার থেকে কিছুটা হলেও আলাদা। বাংলা ভাষায় 'গুহা' শব্দটির দ্বারা আমরা এই 'গুহাবিদ্যা' প্রদত্ত সংজ্ঞা অনুযায়ী গুহাগুলি ছাড়াও সাধারণ অর্থে আরও অনেক ধরনের অপেক্ষাকৃত ছোট গুহা, পাথুরে আশ্রয়স্থল, গ্রোটো, কৃত্রিম বা মনুষ্যনির্মিত গুহা, সামুদ্রিক বা সমুদ্রনির্মিত গুহাকেও বুঝে থাকি।  তথ্যসূত্র  বিষয়শ্রেণী:গুহা বিষয়শ্রেণী:উপকূলীয় ভূগোল বিষয়শ্রেণী:নদীজ ভূমিরূপ
একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড মহিলা ওডিআই মর্যাদা থাকতে হবে। মহিলা ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। বাংলাদেশ মহিলা দলের প্রথম মহিলাদের একদিনের আন্তর্জাতিক (মহিলা ওডিআই) খেলা শুরু করে ২০১১ সালে। তখন থেকে প্রতিনিধিত্বকারী দলীয় সদস্য সংখ্যা ২৯ জন। নিম্নের তালিকাটিতে প্রথম মহিলা ওডিআই-এ অভিষেকের ভিত্তিতে প্রমিলা খেলোয়াড়গণের নাম সাজানো হয়েছে। যদি কোন খেলায় একের অধিক প্রমিলা ক্রিকেটার অভিষেক করে থাকে তবে তাদেরকে নামের বর্ণানুসারে সাজানো হয়েছে।  সহায়ক শব্দ সাধারণ   – অধিনায়ক   – উইকেট-রক্ষক  প্রথম – অভিষেক বছর  শেষ – সর্বশেষ খেলার বছর  ম্যাচ – যে সংখ্যক খেলা খেলেছে  জয়% – জয়ের হারব্যাটিং  রান – ব্যাপ্তিকালে সংগৃহীত রান  সেরা – সর্বোচ্চ স্কোর  গড় – প্রতিটি আউট/ডিসমিসালের জন্য রানের গড়  ৫০ – অর্ধ-শতকের সংখ্যা  ১০০ – শতকের সংখ্যা  * – ব্যাটসম্যান অপরাজিত ছিলবোলিং বল – বোলিং করা বলের সংখ্যা  উই – ক্যারিয়ারে সংগৃহীত সর্বমোট উইকেট  বিবিআই – কোন একটি ইনিংসে সেরা বোলিং  গড় – প্রতিটি উইকেটের জন্য প্রদত্ত গড় রানফিল্ডিং  ক্যাচ – সংগৃহীত ক্যাচের সংখ্যা  স্টা – স্ট্যাম্পিং করেছে এমন।  খেলোয়াড়দের তালিকা পরিসংখ্যানটি ৮ অক্টোবর ২০১৮ পর্যন্ত হালনাগাদকৃত।    সাধারণ ব্যাটিং বোলিং ফিল্ডিং সূত্রক্যাপনামপ্রথমশেষম্যাচরানসেরাগড়১০০৫০বলউইবিবিআইগড়ক্যাচস্টা 0১   ২০১১  ২০১৮  ৩৫  ৬৩৮      ০ ৫       –  ৭  ০   0২   ২০১১  ২০১৮  ৩৫  ১৩৮      ০ ০         ৪  ০   0৩  ২০১১  ২০১৮  ৩০ ৪৪      ০ ০         ৮  ০   0৪  ২০১১  ২০১৮  ২২  ৩৩৩      ০ ১         ১০  ০   0৫  ২০১১  ২০১৮  ২৬  ১৩১      ০ ০         ৫  ০   0৬   ২০১১  ২০১৮  ৩৬  ৭৬৮      ০ ৪         ১০  ০   0৭   ২০১১  ২০১৮  ৩২  ৩৫৮      ০ ১         ৭  ০   0৮  ২০১১  ২০১৮  ২১  ৩০১      ০ ৩       –  ২  ০   0৯  ২০১১  ২০১৩  ২  ১      ০ ০       –  ০  ০   ১০  ২০১১  ২০১৩  ১১  ১৪৩      ০ ১         ৫  ০   ১১   ২০১১  ২০১৩  ৬  ১৭      ০ ০       –  ৪  ৫   ১২  ২০১২  ২০১৭  ১৬  ১৫৬      ০ ০         ০  ০   ১৩  ২০১২  ২০১২  ১  ৭      ০ ০       –  ০  ০   ১৪  ২০১২  ২০১৮  ১২  ১৯৮      ০ ১       –  ০  ০   ১৫   ২০১২  ২০১৪  ১০  ৫৩      ০ ০       –  ৬  ৪   ১৬  ২০১২  ২০১৩  ৪  ১১      ০ ০         ৩  ০   ১৭  ২০১৩  ২০১৮  ১২  ৫৪      ০ ০         ৫  ০   ১৮  ২০১৩  ২০১৩  ২  ২      ০ ০       –  ০  ০   ১৯  ২০১৩  ২০১৪  ২  ০      ০ ০         ০  ০   ২০  ২০১৩  ২০১৭  ৯  ৮১      ০ ০         ৪  ০   ২১  ২০১৪  ২০১৮  ১৪  ১৫৪      ০ ০       –  ৩  ০   ২২   ২০১৭  ২০১৮  ১২  ৮৮      ০ ১       –  ২  ০   ২৩  ২০১৫  ২০১৮  ১৩  ১৯      ০ ০         ৩  ০   ২৪   ২০১৫  ২০১৮  ১৯  ৩০২      ০ ১       –  ৬  ৬   ২৫  ২০১৭  ২০১৮  ১২  ৮৮      ০ ১       –  ২  ০   ২৬  ২০১৭  ২০১৮  ৩  ০      ০ ০         ১  ০   ২৭  ২০১৮  ২০১৮  ৩  ৭      ০ ০       –  ০  ০   ২৮  ২০১৮  ২০১৮  ২  ১      ০ ০       –  ০  ০   ২৯  ২০১৮  ২০১৮  ১  ৫      ০ ০       –  ০  ০    তথ্যসূত্র    বাংলাদেশ মহিলা ক্রিকেটার বিষয়শ্রেণী:মহিলা একদিনের আন্তর্জাতিক ক্রিকেটারদের তালিকা বিষয়শ্রেণী:বাংলাদেশী নারীদের তালিকা
Please add articles in alphabetical order. This template is intended to list Wikipedia articles dealing with various forms and aspects of contemporary relationships. The idea is for readers to quickly find information about their own current relationships. Articles listed in the template should fall into the following categories:  types of close relationships (e.g., friendship, family, marriage);  forms of marriage (e.g., monogamy, polygamy, polandry, polygyny);  alternative forms of close relationships (e.g., polyamory, swinging, open marriage);  positive aspects of close relationships (e.g., attachment, bonding, love, sexuality);  negative aspects of close relationships (e.g., domestic violence, jealousy); and  endings of close relationships (e.g., separation, divorce, widowhood).  ঘনিষ্ঠ সম্পর্কসমূহ ব্যভিচার<br/ > প্রেম<br/ > আসক্তি সংযোগ উভলৈঙ্গিক যৌনতা মানবীয় বন্ধন সহবাস Compersion রক্ষিতা ব্যবস্থা পূর্বরাগ ঘরোয়া সহিংসতা  বিবাহবিচ্ছেদ বন্ধুত্ব পরিবার বিষমকামিতা সমকামিতা  	  অজাচার ঘনিষ্ঠতা ঈর্ষা পর আসক্তি ভালোবাসা বিয়ে  কণ্ঠিবদল একবিবাহ উন্মুক্ত বিয়ে পারিবারিক অংশীদার আধুনিক পেডেরাস্টি প্লেটোনীয় ভালোবাসা বহুপ্রেম বহুভর্তৃত্ব বহুবিবাহ বহুগামিতা বাল্যবিবাহ মানব যৌনাচার উপভোগ্য বিধবা বিধবা বিবাহ মৃতদার
মার্কিন অ্যানিমেশনের স্বর্ণযুগ, মার্কিন অ্যানিমেশনের ইতিহাসের এমন একটি সময় যা ১৯২৮ সালের সবাক কার্টুনের সাথে শুরু হয়ে ১৯৬০ দশকের শেষ দিকে ধীরে ধীরে শেষ হয়েছিল, যেখানে প্রেক্ষাগৃহ নির্ভর স্বল্পদৈর্ঘ্য অ্যানিমেশ, টেলিভিশন অ্যানিমেশন এর নতুন মাধ্যমের কাছে জনপ্রিয়তা হারাতে শুরু করে,হানা বারবেরা, ইউপি,জে ওয়ার্ড প্রোডাকশনস এবং ডিপাটি-ফ্রেলেং এর মতো সস্তা বাজেট ও সীমিত অ্যানিমেশন তৈরির সংস্থাগুলো।  ডিজনির "মিকি মাউস",  "মিনি মাউস;ডোনাল্ড ডাক, ডেইজি ডাক,গুফি এন্ড প্লুটো; ওয়ার্নার ব্রস, বাগ বানি, ড্যাফি ডাক, পোকি পিগ, টুইটি এন্ড সিলভেস্টার; এমজিএমের টম এন্ড জেরি এবং ড্রপি;ফ্লিশার স্টুডিওগুলির বেটি বুপ; ফেলিক্স দ্য ক্যাট; ওয়াল্টার ল্যান্টজের উডি উডপেকার; টেরিটুনের মাইটি মাউস; ইউপিএর মিঃ মাগু; এবং জে ওয়ার্ড প্রোডাকশনের রকি এন্ড বুলউইঙ্কল এর মতো অনেক জনপ্রিয় চরিত্র এই সময়ে উত্থান হয়েছে। thumb|right|ভেন বুরেন রচিত  দ্য গজ দ্য গোল্ডেন এগ - এ ফ্যালিক্স দ্য ক্যাট পূর্ণদৈর্ঘ্য এনিমেশন শুরু হয় এই সময়ে। উল্লেখযোগ্যভাবে ডিজনির "ওয়ার্ল্ড  ইরা"  চলচ্চিত্রের সাথে ১৯৩৭ সালে "স্নো হোয়াইট & সেভেন ডর্ফ" থেকে বিস্তৃত হতে থাকে  ১৯৬৭ সালের "দ্য জঙ্গল বুক" পর্যন্ত। এই সময়ে টেলিভিশনে এনিমেশন শুরু হয় ১৯৪৮সালে প্রথম এনিমেটেড সিরিজ "ক্রুসেডার র‍্যাবিট" সম্প্রচারের মাধ্যমে।  ওয়াল্ট ডিজনি প্রোডাকশন    সূচনা  ওয়াল্ট ডিজনি সিদ্ধান্ত নেন সংবাদপত্র কার্টুনিস্ট হয়ে রাজনৈতিক ক্যারিক্যাচার ও কমিক্স স্ট্রিপ  আঁকবেন।Gabler, Neal, 2006, Walt Disney: The Triumph of American Imagination, pp. 42–44, Alfred A. Knopf, New York City তবে কেউই ডিজনিকে কাজে নিবেনা তাই তার বড়ভাই" পেজমেন-রুবিন"আর্ট স্টুডিওতে তাকে চাকরি দিয়েছিলেন।যেখানে তিনি খবরের কাগজ, ম্যাগাজিন, ও সিনেমা হলের জন্য বিজ্ঞাপন তৈরী করতেন।Gabler, Neal, 2006, Walt Disney: The Triumph of American Imagination, pp. 44–45, Alfred A. Knopf, New York City এখানে তিনি সহকার্টুনিস্ট ইউবি আইওয়ার্কস এর সাথে পরিচিত হোন,দুজনেই দ্রুত বন্ধু হয়ে গেল এবং ১৯২০ সালের জানুয়ারিতে যখন তাদের স্টুডিও এর সময় শেষ হয়ে গেল, তখন তারা একসাথে "আইওয়ার্কস ডিজনি কমার্শিয়াল আর্টিস্ট " নামে বিজ্ঞাপন এজেন্সি খোলার সিদ্ধান্ত নেয়।Gabler, Neal, 2006, Walt Disney: The Triumph of American Imagination, p. 45, Alfred A. Knopf, New York City ব্যবসাটি মোটামুটিভাবে শুরু হলে,ওয়াল্ট তাদের ক্ষণস্থায়ী কোম্পানির জন্য টাকা বৃদ্ধি করতে সাময়িকভাবে"কানাস সিটি ফিল্ম এন্ড কো" তে যান এবং আইওয়ার্কস একা ব্যবসা চালাতে না পেরে শীঘ্রই ওয়াল্টকে অনুসরণ করেন।Gabler, Neal, 2006, Walt Disney: The Triumph of American Imagination, p. 51, Alfred A. Knopf, New York City আর্টস" স্টুডিওতে চাকরি দেন।   আরো দেখুন    অ্যানিমেশনের ইতিহাস  অ্যানিমেশন   তথ্যসূত্র   বিষয়শ্রেণী:মার্কিন অ্যানিমেশন বিষয়শ্রেণী:অ্যানিমেশনের ইতিহাস বিষয়শ্রেণী:স্বর্ণযুগ
অরুণ কুমার তিওয়ারি (জন্ম ১০ ফেব্রুয়ারি ১৯৫৫) একজন ভারতীয় ক্ষেপণাস্ত্র বিজ্ঞানী, লেখক ও অধ্যাপক। তিনি বেশ কয়েকটি বই লিখেছেন  এবং ড. এপিজে আবদুল কালামের সাথে ৫টি বই-রচনা করেছেন, যার মধ্যে রয়েছে উইংস অফ ফায়ার, যেটি ভারতের প্রাক্তন রাষ্ট্রপতি ড. এপিজে আবদুল কালামের আত্মজীবনী। ১৯৯৯ সালে প্রকাশিত উইংস অফ ফায়ার একটি আধুনিক ক্লাসিক হয়ে উঠেছে যার ৩০টিরও বেশি পুনঃমুদ্রণ ১০ লাখেরও বেশি কপি বিক্রি হয়েছে। ১৮টি ভাষায় অনুবাদ করা হয়েছে।    তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের বিজ্ঞানী
লক্ষ্মীপুর পলিটেকনিক ইনস্টিটিউট বাংলাদেশের লক্ষ্মীপুরে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ১৬-ই অক্টোবর ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা ইন ইঞ্জিনিয়ারিং কোর্স পরিচালনা করে থাকে।   ইতিহাস ২০০৬ সালে কারিগরি ও বৃত্তিমূলক শিক্ষা গ্রহণের উদ্দেশ্যে লক্ষ্মীপুর পলিটেকনিক ইনস্টিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়।   ক্যাম্পাস ও অবকাঠামো  লক্ষ্মীপুর পলিটেকনিক ইনস্টিটিউট লক্ষ্মীপুর জেলা শহর থেকে ২ কিলোমিটার পূর্বে বাইশমারা নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি "শহীদ মিনার", একটি সাব স্টেশন ও একটি পাম্প হাউজ রয়েছে।   শিক্ষা কার্যক্রম বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।   বিভাগ সমূহ   সিভিল টেকনোলজি  মোঃ সামছুল কবির (বিভাগীয় প্রধান ১ম শিফট) প্রকৌশলী নাসির উদ্দিন পাটোয়ারী (বিভাগীয় প্রধান ২য় শিফট)  ইলেকট্রিক্যাল টেকনোলজি  কম্পিউটার টেকনোলজি  ইলেকট্রনিক্স টেকনোলজি  আর্কিটেকচার ও ইন্টেরিয়র ডিজাইন  ভর্তি পদ্ধতি  প্রতি বছর এসএসসি পরীক্ষার ফল প্রকাশের পর এবং এইচএসসি (বিজ্ঞান/ভোকেশনাল) পরিক্ষার ফল প্রকাশের পর কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। লিখিত পরীক্ষার প্রাপ্ত নম্বর ও এসএসসি পরীক্ষার প্রাপ্ত স্কোরের সমম্বয়ে এ ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর লক্ষ্মীপুর পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী 600 জন ছাত্র-ছাত্রী ভর্তি হয়ে থাকে।   তথ্যসূত্র   বহিঃসংযোগ প্রতিষ্ঠানের ওয়েবসাইট  বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম বিভাগের পলিটেকনিক ইনস্টিটিউট বিষয়শ্রেণী:লক্ষ্মীপুর জেলার শিক্ষাপ্রতিষ্ঠান বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি পলিটেকনিক ইনস্টিটিউট
সিন্দগি () ভারতের কর্ণাটক রাজ্যের বিজয়পুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০০ মিটার (১৬৪০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সিন্দগি শহরের জনসংখ্যা হল ২৭,৭৪৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে সিন্দগি এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
থাম্ব|alt=ইতালীয় সিনেমা|লা স্ত্রাদা সিনেমা লা স্ত্রাদা হল ফেদেরিকো ফেল্লিনির পরিচালিত ১৯৫৪ সালের ইতালিয় নাট্যধর্মী চলচ্চিত্র। ফেল্লিনি তার নিজের রচিত কাহিনি থেকে তুল্লিও পিনেল্লি ও এননিও ফ্লাইয়ানোর সাথে যৌথভাবে এই চলচ্চিত্রটির চিত্রনাট্য রচনা করেন। চলচ্চিত্রটিতে গেলসোমিনা নামে এক সরলমনা তরুণীর (জুলিয়েত্তা মাসিনা) গল্প বিবৃত হয়েছে, যাকে জাম্পানো (অ্যান্থনি কুইন) নামে এক নিষ্ঠুর ও বলবান ব্যক্তি তার মায়ের নিকট থেকে কিনে নিয়ে আসে।  চলচ্চিত্রটি ১৯৫৭ সালে একাডেমি পুরস্কারে প্রথমবারের মত প্রদত্ত শ্রেষ্ঠ বিদেশি ভাষার চলচ্চিত্র বিভাগে পুরস্কৃত হয়।Kezich (2006), 406. আমেরিকান ফিল্ম ইনস্টিটিউট লা স্ত্রাদা-কে সর্বকালের অন্যতম প্রভাবশালী চলচ্চিত্র বলে উল্লেখ করে। চলচ্চিত্রটি ব্রিটিশ ফিল্ম ইনস্টিটিউটের পরিচালকদের ভোটে শীর্ষ ১০ চলচ্চিত্রের তালিকায় চতুর্থ স্থান লাভ করে।  কুশীলব  জুলিয়েত্তা মাসিনা - গেলসোমিনা  অ্যান্থনি কুইন - জাম্পানো  রিচার্ড বেজহার্ট - ইল মাত্তো  আলদো সিলভানি - ইল সিনোর জিরাফা, সার্কাসের মালিক  মারচেল্লা রোভেরে - লা ভেদোভা  লিভিয়া ভেনতুরিনি - লা সোরিনা, নান  মুক্তি লা স্ত্রাদা চলচ্চিত্রটির উদ্বোধনী প্রদর্শনী হয় ১৯৫৪ সালের ৬ই সেপ্টেম্বর ১৫তম ভেনিস চলচ্চিত্র উৎসবে। সেখানে চলচ্চিত্রটি সিলভার লায়ন পুরস্কার লাভ করে। চলচ্চিত্রটি ১৯৫৪ সালের ২২শে সেপ্টেম্বর  ইতালিতে এবং ১৯৫৬ সালের ১৬ই জুলাই মার্কিন যুক্তরাষ্ট্রে মুক্তি পায়। ১৯৯৪ সালে চলচ্চিত্র নির্মাতা মার্টিন স্করসেসির অর্থায়নে এই চলচ্চিত্রের একটি মুদ্রণ পুনঃউৎপাদন করা হয়। স্করসেসি বলেন শৈশব থেকে এই চলচ্চিত্রের জাম্পানো চরিত্রটি তার ট্যাক্সি ড্রাইভার ও রেজিং বুল চলচ্চিত্রের বিভিন্ন উপাদানের অনুপ্রেরণা। ইয়ানুস ফিল্মস এই চলচ্চিত্রের ভিডিওর বর্তমান পরিবেশক।  তথ্যসূত্র  বহিঃসংযোগ           বিষয়শ্রেণী:১৯৫৪-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:১৯৫০-এর দশকের স্বাধীন চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইতালীয় নাট্য চলচ্চিত্র বিষয়শ্রেণী:ইতালীয় নব্যবাস্তববাদী চলচ্চিত্র বিষয়শ্রেণী:ইতালীয় সাদাকালো চলচ্চিত্র বিষয়শ্রেণী:ইতালীয় স্বাধীন চলচ্চিত্র বিষয়শ্রেণী:ফেদেরিকো ফেল্লিনি পরিচালিত চলচ্চিত্র বিষয়শ্রেণী:ফেদেরিকো ফেল্লিনির চিত্রনাট্য সংবলিত চলচ্চিত্র বিষয়শ্রেণী:কার্লো পন্টি প্রযোজিত চলচ্চিত্র বিষয়শ্রেণী:নিনো রোতা সুরারোপিত চলচ্চিত্র বিষয়শ্রেণী:সঙ সম্পর্কে চলচ্চিত্র বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী বিষয়শ্রেণী:সার্কাস চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র